Siste tango i Paris

Siste tango i Paris  (italiensk: Ultimo tango a Parigi) er en engelskspråklig fransk-italiensk erotisk dramafilm fra 1972 regissert av Bernardo Bertolucci. Hovedrollene spilles av Marlon Brando og Maria Schneider.

Filmen ble meget omstridt og regnes som en av de mest omdiskuterte filmene noensinne. Reaksjonene kom på grunn av dens seksuelle skildringer, inkludert en voldtektsscene.

 Handling 
Filmen handler om den middelaldrende enkemannen og hotell-eieren Paul (Marlon Brando) som reiser til Paris etter sin kone Rosas død. Der innleder han et anonymt seksuelt forhold med en ung forlovet fransk kvinne, Jeanne (Maria Schneider) etter å ha møtt henne i en leilighet som begge er interessert i å leie. Paul insisterer på at de ikke deler noen personlig informasjon, selv ikke fornavn, til hverandre. Affæren fortsetter en stund frem til Paul bestemmer seg for å forlate Jeanne, hvoretter hun kommer til leiligheten og oppdager at han allerede har pakket sakene sine og reist sin vei uten forvarsel.

Paul møter senere Jeanne på gaten, og sier at han ønsker å fornye forholdet. Han forteller henne om den nylige tragedien til hans kone, og snakker om livshistorien sin. Men dette tapet av anonymitet gjør Jeanne desillusjonert over forholdet deres. Hun forteller derfor Paul at hun ikke ønsker å se ham igjen. Paul, som denne gangen ikke ønsker å la Jeanne gå, jager henne gjennom gatene i Paris. Mens hun løper, roper hun kontinuerlig til ham om å gå sin vei og forteller ham at forholdet deres er over. Til tross for hennes trusler om å ringe politiet, jager han henne hele veien tilbake til der hun bor - og tvinger seg inn i leiligheten hennes. Jeanne tar en pistol fra en skuff. Hun forteller endelig Paul navnet sitt, rett før hun skyter ham. Paul vakler ut på balkongen, dødelig såret hvor han kollapser.

 Om filmen 
Det amerikanske filminstituttet (AFI) har kåret filmen til tidenes 48. beste kjærlighetsfilm fra USA.

 Medvirkende 
 Marlon Brando - Paul
 Maria Schneider - Jeanne
 Jean-Pierre Léaud - Thomas
 Maria Michi - Rosas mor
 Massimo Girotti - Marcel, Rosas tidligere elsker
 Giovanna Galletti - Prostituert og venninne av Rosa
 Darling Légitimus - Portner
 Catherine Allégret - Catherine
 Gitt Magrini - Jeannes mor
 Luce Marquand - Olympia
 Veronica Lazar - Rosa, Pauls avdøde kone
 Dan Diament - TV-tekniker
 Catherine Sola - script girl
 Mauro Marchetti - Kameramann
 Peter Schommer - Assisterende kameramann
 Catherine Breillat - Mouchette

 Referanser 

 Eksterne lenker 


Kategori:Erotiske filmer
Kategori:Franske dramafilmer
Kategori:Italienske dramafilmer
Kategori:Franskspråklige filmer
Kategori:Engelskspråklige filmer
Kategori:Filmer fra 1972
Kategori:Filmer lagt til Paris